b'\n_START_ARTICLE_\nDu\xc5\xa1an\n_START_SECTION_\nIzvor imena\n_START_PARAGRAPH_\nIme Du\xc5\xa1an je slovanskega izvora. Razlagajo ga kot izpeljanko iz besede du\xc5\xa1a s prvotnim pomenom\xc2\xa0\xc2\xbbdihanje, \xc5\xbeivljenjska sila\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Du\xc5\xa1an: 8.547. Med vsemi mo\xc5\xa1kimi imeni pa je ime Du\xc5\xa1an po pogostosti uporabe uvr\xc5\xa1\xc4\x8deno na 27. mesto.\n_START_SECTION_\nOsebni praznik\n_START_PARAGRAPH_\nOsebe z imenom Du\xc5\xa1an praznujejo god 14. decembra skupaj s sv. Spiridonom (\xc5\xa1kofom z otoka Cipra, ki je umrl v 4. stoletju).'